۱۴۴۶-۱-۱۷ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: * افغانی سرې میاشتې ته د اتصالات مخابراتی شرکت له لوری د ننګرهار ولایت د سېلاب ځپلو د لاسنیوی او مرستې په موخه ۲ میلیونه افغانۍ نغدی مرسته وسپارل شوه. * د سوری زړه په رنځ اخته ۲۳ تنه ماشومان ۴ کورنیو روغتونونو ته د درملنې او عملیات په موخه ور وپېژندل شول. پنجشېر: * د مرکز په ګډون په مختلفو ولسوالیو کې له ۲۳ سېلاب ځپلو کورنیو سره د ۴ قلمه غیر خوراکی توکو مرسته ترسره شوه. * شتل ولسوالۍ کې ۲۰ تنو رضاکارانو ته د لومړنیو روغتیایی مرستو دوه ورځنی روزنیز ورکشاپ پای ته ورسېد. سمنګان: ښوونیز مرکز کې د انګلیسی برخې له ۱۰ تنو زده کوونکو څخه آزموینه واخیستل شوه. پروان: د کوه صافی او سیاه ګرد ولسوالیو په مختلفو کلیو کې د سختو ورښتونو له امله له ۲۰ زیانمنو شویو کورنیو سره د مرستې په موخه سروې پای ته ورسېده. بغلان: د یوه ګرځنده روغتیایی ټیم او ۲ ثابتو کلینیکونو پر مټ په تېرو ۳۰ ورځو کې ۱۶۳۹۶ تنه ناروغانو ته روغتیایی خدمات ترسره شوی. خوست: د ځاځی میدان ولسوالۍ په ګورګورې کلی کې د رضاکارانو ۲۰ کسیزې کمېټې ته د لومړنیو روغتیایی مرستو دوه ورځنی روزنیز ورکشاپ پای ته ورسېد. کل التفاعلات: ٢٢